UEA jam pagis 70 000 eŭrojn por nova retejo
#000000
Kompleta renovigo de la retejo de UEA estis anoncita kiel ĉefa prioritato de la estraro de UEA, kiu estis elektita en Rejkjaviko en 2013. Tiam oni rezervis 100 000 eŭrojn por tiu tasko. Ĝis la fino de 2019 el tiu rezervo estis elspezitaj 69 588 eŭroj kaj 20 cendoj, sed daŭre mankas la nova retejo. La mono ŝajne tute elĉerpiĝos ĉi-jare.
#000001
La bilanco de UEA por la pasinta jaro, publikigita en junio, montras ke en la rezervo "Reteja renovigo" jarŝanĝe restis 30 411,80 eŭroj. Tio signifas ke el la tiucela rezervo de 100 000 eŭroj ĝis nun estis elspezitaj 69 588 eŭroj kaj 20 cendoj, sen videbla rezulto.
#000002
Post la apero de la financaj dokumentoj, la antaŭa prezidanto de UEA, Mark Fettes, mem ekscivolis, kio fakte okazas pri la reteja renovigo siatempe prioritatigita de li, kaj demandis pri tio en la komitata diskutejo:
#000003
– Tiurilate, ĉu eblus ricevi raporton pri la progreso de la projekto AKSO, t.e. la nova komuna reteja-datumbaza sistemo de UEA-TEJO? Tio estas unu el la fruktoj el mia prezidanta periodo, al kies realigo mi plej sopiras, ĉar ĝi donos multe pli solidan teknikan bazon por la subteno de tiu “virtuala” Esperantujo, kiu nun montriĝas nia savboato en la kondiĉoj de la pandemio.
#000004
Kelkaj el la retejoj de UEA.
#000005
Efektive videblas neniu granda renovigo en la retejo de UEA post la jaro 2014, kiam la tiama blua fono estis anstataŭigita de la nuna pli hela kaj enhavriĉa fasonado. Anstataŭ renovigo de la centra retejo, de tiam aperadas ĉiam novaj aldonaj retejoj, kies tutan kvanton jam neniu ŝajnas koni. Eĉ la oficiala revuo de UEA nun havas propran, tute apartan retejon.
#000006
Libera Folio turnis sin al Mark Fettes por demandi, ĉu ne la de longe anoncitan retejan renovigon devis liveri jam liaj du estraroj, kiuj havis ses jarojn por plenumi tiun prioritatan taskon. Responde, Mark Fettes asertis ke li jam ĉion diris pri tio en la pasintjara raporto pri "Evoluvojoj de UEA".
#000007
La raporto klarigas, ke la reteja renovigo ne realiĝis pro diversaj problemoj, interalie:
#000008
Libera Folio: Do, evidente almenaŭ la ĉefa parto de la elspezitaj 69 588 eŭroj estis pagita por laboro, kiu ne alportis rezulton. Kial oni pagis por retejo, kiu efektive ne estis liverita?
#000010
La ĉefa respondeculo de la nova reteja teamo estas Mia Nordentoft, oficisto de TEJO, kies salajro supozeble estas pagata el la reteja rezervo de UEA. La enhavo de la kontrakto de UEA kun TEJO pri la reteja renovigo ne estas konataj. Laŭ Fernando Maia, vicprezidanto de UEA, ne eblas sciigi detalojn pri ĝi:
#000014
Informoj pri la reteja renovigo en .
#000015
Temas pri la sama raporto pri ”Evoluvojoj de UEA”, kiu sur paĝo 15 klarigas en kelkaj punktoj, kion faru la nova reteja teamo. La unua punkto estas ”refari , inkluzive de aliro por membroj: ”. Mankas informo pri tio, kiom la laboro kostos kaj kiam ĝi estu preta.
#000017
En la bilanco de UEA tamen eblas vidi, ke dum la jaro 2019 la fondaĵo ”Reteja renovigo” ŝrumpis je 34 758 eŭroj kaj 30 cendoj, do supozeble tiu sumo estis pagita al la reteja teamo. Fine de la pasinta jaro en la fondaĵo, kiel dirite, restis 30 411,80 eŭroj, do se la kostoj en 2020 estos sur la sama nivelo kiel en 2019, la tuta rezervita sumo de 100 000 eŭroj estos komplete elspezita antaŭ la mezo de novembro.
#000018
Ĉu do ĝis tiam estos finita la laboro pri la nova retejo? Tio ne tre klaras. Eksteren ĝis nun daŭre malmulto videblas, sed en la retejo eblas trovi liston de plenumitaj taskoj. Laŭ ĝi, la fundamento de la nova estis finita en februaro 2020.
#000019
Pri migrado al nova sistemo oni raportas ”Diversaj planoj ellaboritaj, mankas fina decido”. Eblas suspekti, ke ĝuste la migrado al la nova sistemo kaŭzos grandajn problemojn, ĉar la nuna retejo de UEA estas granda ĝangalo de diversaj dosieroj kaj dosierujoj, malfacile transmetebla al moderna enhavadministra sistemo.
#000020
Laŭ Fernando Maia, reprezentantoj de la nuna estraro kaj la ĝenerala direktoro de UEA ”kunsidas regule kun la laboranta teamo, kiu ankaŭ konsultas aliajn homojn, inkluzive de oficistoj por migrigi funkciojn al la nova sistemo”.
#000022
Laŭ pli frua respondo de Maia al demando de Libera Folio, ”lanĉo de unua parto estas planita por la dua jarduono de 2020”. Li tamen nun ne povas diri, kiam la laboro pretos.
#000023
Laŭ li, la reteja teamo ricevis la taskon raporti pri sia progreso al la komitato de UEA, kiu kunsidos ekde sabato.
#000025
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000027
Virtuala kongreso malfermas novan pordon
#000028
Financa plano tro timigis la estraron de UEA
#000029
Saluton, ĉar oni menciis min ĉi tie, mi skribis klarigon pri mia partopreno en tiu projekto.
#000030
Grandaj, longdaŭraj ciferaj projektoj preskaŭ ĉiam fiaskas. Eĉ spertaj direktistoj de grandaj firmaoj ne povas travidi la komplekseco de malnova softvaro. Tial estas ofte plej bone labori en malgrandaj paŝoj kaj plani en mallongaj tempaj intervaloj, neniam pli longe ol duonan jaron. Tial oni rapide vidas unuajn rezultojn kaj oni povas ŝanĝi la planojn pli frue kiam ili ne bone funkcias.
#000032
Mi vere ŝatus aŭdi pli pri la problemoj, eble iam la projektplanoj kaj la fontkodo mem estos videblaj publike? Tiel oni povus helpi kaj kompreni pli bone kiel eksterulo.
#000033
Por ĝisdatigoj, legu en la retpaĝo de AKSO: Kaj vi rekte povas vidi la laboron en GitHub: 
Atentu ke en la artikolo ili iom intermiksas la laboron farita antaŭe, kaj la laboron farita por AKSO (la nuna projekto). Ili estas du projektoj kun malsamaj homoj enplektitaj.
#000034
Mi plene konsentas! Unu el la aferoj kiujn mi malkonsentis kun UEA stabo estis pri kiel lanĉi la projekton, mi kredis ke etaj partoj de la projekto devus esti lanĉita iom post iom (ne atendi fari ĉion por lanĉi), sed kiam mi laboris por UEA, stabanoj ne konsentis (ili nomis tion ”hasti”).
#000035
Mi vere dezrias scii, kiom da mono vi enspezis de UEA, kaj kiuj estis la rezultoj. Ĉi vi povas tion klarigi?
#000036
Ĉiuj ŝane ĉirkaŭdancas tiajn ĉi demandojn.
#000037
Liĉjo, tuj en la unua komento sub tiu ĉi artikolo Ribeiro ligis al teksto, en kiu ŝi respondis al tiu ĉi demando en nekutima klareco – eĉ antaŭ ol vi metis tiun demandon. Kiel vi sukcesis pretervidi tion?
#000038
Estas iom strange ke inter tiom da esperantistoj kiuj estas programistoj ne troviĝis iu fidinda homo kiu estas ankaŭ profesie projektomastrumanto pri komputilaj projektoj. Inter tiom da komputilemaj esperantistoj mi pensus ke tio estus certe trovebla. Nu, jam la afero estas en la pasinteco, kaj oni prizorgas la problemon. Tamen, la historio de la situacio estas neatendita konsiderante la demografion de esperantujo!
#000039
Mi deziras sukceson al la nuna teamo kaj al la buĝeto de UEA.
#000040
La afero estas katastrofa, el perspektivoj de mon-elspezo kaj rezultoj.
#000041
Oni devus peti al Mark Fettes doni treege konkretan raporton pri ĉio, kio okazis.
#000042
"Programisto" estus la plaj maltaŭga persono por ĉi tio tasko. Estas bezonata memkonfinda persono kun spertoj en la realigado de kompleksaj projekoj.
Nome, ke temas labori kontraŭ burokrata strukturo, kiu aktive blokas la evoluon. Supozeble Ana estis eble tro juna kaj ne havis la aŭtoritaton kontraŭ la estraro kaj ladirektoroj. Tion mi komprenis el ŝia priskribo.
Sed ĉiam estas la demando "Kie estas la Pflichtenheft" ?
Sen tio, ĉiu agadao kaj kontrolo de rezultoj estas sensenca kaj vana.
#000043
Mi vere celis projektmastrumanton, prefere iu kiu konas projektojn por programado. Kutime tiuj estas eksaj programistoj. Eble mi ne emfazis tion. Sed klare ne estis deziro dungi tutan profesian teamon, kio verŝajne estas la unua eraro, ĉar tiuj projektoj estas kompleksaj.
#000044
Do ni samopinias. Antaŭ skribi unu linion da kodo necesas analizi la strukturon de la entrepreno kun la tradicia "Work Flow" kaj la spertoj montras, ke ofte la antikvaj strukturoj ne estas taŭgaj kaj temporabaj, ĉar ili estas de la "papera epoko". Sed nun, ĉar UEA disfalas aŭ reduktiĝas en ne konata dimensio (la estraro timas diri la veron), oni devus repensi la tutan. Do 100.000 € kompleta perdo, eble iom da sperto.
#000045
Kio estas la aŭtoro de la artikolo?
#000046
La aŭtoro de la artikolo estas homo. 🙂
#000047
Ĉi tiun artikolon, samkiel la plej multajn redakciajn artikolojn (sed ne ĉiujn) verkis mi.
#000048
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000052
Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn
#000053
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000054
Aliĝi al 400 aliaj abonantoj
#000056